אלכסנדר שיין

אלכסנדר פטרוביץ' שיין (ברוסית: Александр Петрович Шеин; נולד ב-19 במרץ 1952 במוסקבה) הוא דיפלומט רוסי שכיהן כשגריר רוסיה בישראל מיולי 2015 עד אפריל 2018.

ביוגרפיה

השכלתו
בשנת 1974 השלים את לימודיו במכון המוסקבאי ליחסים בינלאומיים של משרד החוץ הסובייטי וב-1988 השלים את השכלתו באקדמיה הדיפלומטית של משרד החוץ. הוא הגיש דוקטורט בתחום ההיסטוריה בנוגע למדיניות צרפת במגרב בשנות ה-80.

נוסף לשפה הרוסית, השגריר שיין דובר אף ערבית, אנגלית וצרפתית.

עבודתו במשרד החוץ
בשנים 1990–1993 שימש כיועץ בשגרירות רוסיה בסוריה.

בשנים 1993–1994 היה יועץ המחלקה למזרח התיכון וצפון אפריקה במשרד החוץ הרוסי ובשנים 1994–1997 עמד בראש אותה מחלקה.

בשנים 2006 - 2011 היה סגן מנהל המחלקה למזרח התיכון וצפון אפריקה.

כשגריר
מאוגוסט 1999 ועד מארס 2002 כיהן כשגריר רוסיה בעיראק. משנת 2002 ועד ינואר 2006 היה לשגריר רוסיה בירדן. מינואר 2011 ועד יולי 2015 היה שגריר רוסיה בתוניס.

מה-10 ביולי 2015 ועד ל-5 באפריל 2018 כיהן כשגריר רוסיה בישראל.

קישורים חיצוניים
 אתר האינטרנט הרשמי של שגרירות רוסיה בישראל
 

שגרירי ברית המועצות ורוסיה בישראל
דיפלומטים רוסים
שגרירים בירדן
שגרירים בעיראק
שגרירים בתוניסיה
בוגרי המכון הממלכתי ליחסים בין-לאומיים של מוסקבה
רוסים שנולדו ב-1952